بنیامین نتانیاهو

بنیامین نتانیاهو (عبری جه: בִּנְיָמִין "ביבי" נְתַנְיָהוּ) (بزائه ۲۱ اکتبر ۱۹۴۹، تل آویو دله) ایسرائیل ِنخست‌وزیر هسته. وه ۱۸ ژوئن ۱۹۹۶ جه این مقوم سَر کَته و لیکود حزب  دله رهبری کانده. وه ایسرائیل ِاولین نخست‌وزیری هسته که ونه سِن ونه کشور ِسِن جه کمتره.شرح حال بنیامین نتانیاهو؛ نخست‌وزیر جدید اسرائیل (بی‌بی‌سی فارسی)

 ونه خانواده 
بنیامین نتانیاهو سال ۱۹۴۹ میلادی تل اویو دله دنیا بموئه. ونه مار «زیلا» و ونه پییر «پروفسور بن‌زیون نتانیاهو» هستنه. وه شه اورشلیم دله گت بیّه و ونه خانواده میون سال‌های ۱۹۵۶ تا ۱۹۵۸، و دِباره میون ۱۹۶۳ تا ۱۹۶۷، متحده ایالت آمریکا دله دَیینه.Prime Minister Benjamin Netanyahu

ونه برار، یوناتان نتانیاهو، اتا نظامی بی‌یه که دستگیر بیّه و وه ره اوگاندا دله بَکاشتنه. یوناتان اسا اتا ملّی قهرمون هسته.

 شایعات 
بعضی شایعات گانّه که نتانیاهوی ِتیر-تِبار مازرون و بابُل دله زندگی کاردنه و اونجه جه بوردنه ایسراییل. بعضی بابلی‌ها هم ادعا کانّه که ونه پییر جه هم‌کلاسی بینه یا مثلاً ونه عمه ره اِشناسِنّه که هَنتا بابل دله دَره.  ولی اسنادی دَرنه که گانّه ونه گت‌بَبا و ونه پییر لهستونی بینه و این شایعات احتمالاً غلط هستنه.

 زندگی‌نامه 
سال ۱۹۶۷ وَردَگِردِسته ایسرائیل و نظامی گروهون دله عضو بیّه. وه سال ۱۹۷۲ بورده آمریکا و شه تحصیلات ره ماساچوست فناوری مؤسسه دله دمبال هاکرده.  وقتی یوم کیپور سال ۱۹۷۳ اتفاق دَکِته، وه بموئه ایسرائیل و سوئز کانال و جولان ِکوهون دله جنگ هاکرده. جنگ که تموم بیه، اَی بورده بوستون و شه لیسانس ره معماری ِرشته دله بَییته، فوق‌لیسانس ره هم اجرایی ِمدیریت ِرشته وسّه بَییته و بعد بورده هاروارد دانشگا دله سیاسی علوم ِرشته ره بخوندسته. وه آمریکا دله ازدواج هاکرده و ونه اولین وچه، «نوا»، اونجه دِنیا بموئه. وه ایسراییل وسّه آمریکا دله اطلاعاتی کار هم کارده. 

 پانویس 

رده:لیکود حزب
رده:زننه آدمون
رج:اسرائیل نخست‌وزیرون
رج:لهستونی‌تبارون